La Junta de Govern local de l'Ajuntament de Castell-Platja d'Aro ha aprovat definitivament aquesta setmana el projecte d'execució de la reurbanització del Mas Nou, una obra importantíssima i que pujarà 34,9 milions d'euros, segons ha explicat el regidor d'Urbanisme, Josep Maria Solé (CiU). D'aquesta manera s'acaba un pas més d'aquesta obra que es va iniciar el 2006 arran d'una sentència del Tribunal Superior de Justícia de Catalunya que va condemnar el consistori baixempordanès a tirar endavant la urbanització dels serveis bàsics d'aquest sector, sense determinar qui ha de pagar els treballs. Solé ha concretat que el sistema de pagament serà a tra...